По-високи глоби за превишена скорост... | webcafe.bg
Webcafe.bg 12.11.2010, 15:44 (обновена 13.11.2010, 13:16)
За тези, които шофират в бус лентата, глобата ще се вдигне между 50 и 200 лева и отнемане на книжката за срок от един до шест месеца
По-високи глоби за превишена скорост и за шофиране в бус лентата гласува днес Народното събрание, като одобри на първо четене промени в Закона за движението по пътищата. Отпада обаче наказанието да се отнема шофьорската книжка за 1, 2 или три месеца при първо нарушение - превишена скорост.Свидетелството за управление на МПС ще се отнема за цяла година, но при системно нарушение на правилата т.е. три или повече провинения в рамките на една година след първия гаф. Глобите се увеличават с до 100%, като за превишение с 10 км/ч над разрешените санкцията става от 10 на 20 лeва, а за над 50 км/ч - от 250 на 350 лева. За тези, които шофират в бус лентата, глобата е между 50 и 200 лева и отнемане на книжката за срок от един до шест месеца.Глобите за нарушения, установени с технически средства, пък вече ще се налагат с електронен фиш. Фишът може да е на хартиен или електронен носител и ще се изпраща на собственика на автомобила. Досега процедурата беше провинилият се шофьор да бъде викан в КАТ и да му бъде съставян акт.Соцдепутатът от БСП и бивш транспортен министър Петър Мутафчиев коментира, че с електронния фиш няма да се прекрати практиката да се водят роднини, които да твърдят, че са управлявали автомобила по време на нарушението. Това се случва, защото при записването на нарушения с камери, от КАТ нямат право да заснемат лицата на шофиращите.От БСП обявиха, че трябва да се изработи изцяло нов закон за движението по пътищата, защото настоящият е променян 29 пъти.
Oще: глоби закон кат фиш шофьори Още от Newscafe
Над 20 жертви при взрив на концерт в Манчестър Коментари (2)